钦定古今图书集成/明伦汇编/氏族典/第063卷 > 《廖用贤尚友录》 > 胥自修
## 钦定古今图书集成/明伦汇编/氏族典/第063卷 > 《廖用贤尚友录》 > 胥自修

按《江宁县志》：“自修，字二如，万历壬子乡荐，授曲阳令。
岂弟廉能，勤恤民隐。丁艰起复，补宜黄。值奸民劫掠，
多方捕获，欲寘之法。有夤缘，纵以出柙者。坐是与当
事忤，拂衣归。久之，左迁衢州府检校，转光禄监事。尚
未离衢，值国变，具冠服北面肃拜，自是绝粒。八月三
日城陷，犹端坐不移，为众兵所杀。”